Muséu Evaristo Valle

El Muséu Evaristo Valle ye un muséu dedicáu a la figura del pintor Evaristo Valle (Xixón,1873-1951) y que ta asitiáu na finca "La Redonda" con 16.000 metros cuadraos de xardinos. Nel añu 1981 constitúise como Fundación Cultural y gracies al puxu dau pola sobrina del pintor, María Rodríguez del Valle, el Muséu Evaristo Valle. El muséu cunta con una perimportante coleición de les obres del pintor y oxetos personales y documentos que son espuestos en dos edificios (ún edificáu espresamente pal muséu y otru un antiguu palaciu de finales del sieglu XIX) asitiaos dientro de los xardinos. Nel muséu pue vese tamién una coleición de conches que pertenecía al padre del pintor. La titularidá y xestión ye de la Fundación Muséu evaristo Valle que tien firmáu un conveniu de collaboración permanente cola Conseyería de Cultura del Principáu d'Asturies. Dende'l 24 de xunetu de 2015 ye bien d'interés cultural. Referencies Enllaces esternos Wikimedia Commons acueye conteníu multimedia sobre Muséu Evaristo Valle. Páxina web